De sidste mange årtier er der kommet tusindvis af ny brætspil til. Det gør det sværere at dele brætspil op i kategorier, da kategorierne ofte flyder sammen. Der findes spil bygget på held. Brætspil bygget på logik. Der findes selskabsspil til at underholde. Strategispil, der kræver logik. Og så er der også dem, der blander disse kategorier på kryds og tværs. Det er derfor kompliceret at dele brætspil op i typer. Et brætspil er ikke længere bare et brætspil. Lige som terningspil og strategispil er blevet mere komplicerede end før i tiden. Flere og flere spil blander bræt med terninger og brikker. Game Investors definerer et brætspil således: ”Et spil, der afvikles med brikker eller andre komponenter, der traditionelt placeres på, flyttes fra eller bevæges rundt på en afgrænset overflade (brættet). Brættet er normalt unikt fra spil til spil.” – citat fra Game Investors.